Монтвіл

**Монтвіл** (*Мунтвіл*, *Мунцьвіл*, *Мондвіл*) — мужчынскае імя і вытворнае ад яго прозьвішча.

## Паходжаньне

Мунтвіл (Muntwil) і Вілімунт або Вілмунт (Willimunt, Wilmunt) — імёны германскага паходжаньня. Іменная аснова -мунд- (-мунт-, -монт-) (імёны ліцьвінаў Монтгерд, Валімонт, Жыгімонт; германскія імёны Mundgerd, Walmont, Sigimunt) паходзіць ад германскага *mundô 'рука, абарона, крэўнасьць' або гоцкага munds 'моц розуму, імкненьне', mundrs 'гарлівы, палкі', а аснова -віл- (імёны ліцьвінаў Вільбут, Вільгерд, Вільгейда; германскія імёны Willebut, Vilgard, Williheid) — ад гоцкага wilja 'воля'. Такім парадкам, імя Монтвіл азначае «гарлівая воля» (тое ж, што і імя Вільмонт).

Адпаведнасьць імя Мантвіл германскаму імю Muntwil, ад якога ўтварыліся назвы некалькіх мясцовасьцяў у Францыі, сьцьвердзіў францускі лінгвіст-германіст Раймонд Шмітляйн, які на падставе шматгадовых дасьледаваньняў прыйшоў да высноваў пра германскае паходжаньне літоўскіх уласных імёнаў. Германскі характар літоўскіх імёнаў з асновай -монт- (-мант-) — як і запазычаньне самой асновы з германскіх моваў — таксама сьцьвердзіў амэрыканскі лінгвіст Альфрэд Зэн.

Таксама адзначалася старажытнае германскае імя Willmant (Will-mant). Адпаведнасьць імя Мантвіл германскаму імю Willmant прызнае летувіскі лінгвіст .

У ваколіцах Русі (Прусія) адзначалася прозьвішча Mantwill.

Варыянты імя ў гістарычных крыніцах: *Монътвилу земля Крожева* (1440—1492 гады); *тивуну [[Радунь]]скому Монтвилу* (1444 год); *удову Монтвиловну жону*, *Монтвилова племенника* (1473 год); *бояр [[Эйшышкі|ейшышских]]… Монтвиловичы* (1494 год, 19 студзеня 1526 году); *на люди Мунтвиловичы* (16 чэрвеня 1501 году); *земль пустовских там жо в [[Дарсунішкі|Дорсунишках]]… Монтвиловщины* (19 сакавіка 1514 году); *Миколаи Монтвиловичъ*, *Янъ Монтвиловичъ*, *Пацъ Монтвиловичъ* (1528 год); *Петр Монтвилович* (1537 год); *села Монтвиловичовъ… селе Монтвиловичахъ* (1554 год); *Янъ Яцкевичъ з Монтвиловичовъ*, *Родъ Монтвиловичовъ*, *Петръ Монтвиловичъ з ыменья Монтвиловского у повете Лидскомъ*, *Петрукъ Монтвиловичъ* (1567 год); *земяном повету ковенского… з роду Монтвиловичов з Вонтокгин* (15 верасьня 1568 году); *[[Нарэла|Нарель]] Моньтвиловичъ* (24 красавіка 1580 году); *передомьною Яномъ Петровичомъ Монтвиломъ Островскимъ, коморником воеводства и повету Троцкого* (20 лістапада 1592 году); *я Ян Монтвил Островский* (1 лістапада 1596 году); *Я Криштофъ Монтвиловичъ* (21 траўня 1597 году); *земянинъ господарьский повету Виленъского пань Станиславъ Монтвило и малъжонъка его пани Станиславовая Монтвиловая Крыстына Матысовна Володкевичовна* (20 лістапада 1602 году); *Paweł Montwilowicz* (1602—1615 гады); *Antoni Montwiłł* (15 студзеня 1763 году); *Maciej Mondwiłł… Szymon Mondwiłł… Stefan Mondwiłł… Józef Mondwiłł*, *Szymon Mondwiłł*, *Maciej Mądwił… Szymon Mądwił… Stefan Mądwił… Józef Mądwiłł…. Symon Mondwiłł* (6 лютага 1786 году); *Kazimierz Mondwił, strażnikowicz pow. kow.* (18 жніўня 1788 году); *Michał Mondwiłło* (1791 год); *Bartłomiej Montwiłowicz* (1810 год).

## Носьбіты
* Монтвіл — літоўскі баярын, які атрымаў наданьне ад вялікага князя Казімера; пачынальнік роду Монтвілаў
* Монтвіл Заневіч — жыхар Жамойцкага староства, які ўпамінаецца ў 1537—1538 гадох
* Мікалай Мандвіловіч — служэбнік урадніка маёнтку ва Ўпіцкім павеце, які ўпамінаецца ў 1585 годзе
* Юзэф Мантвіла — шляхціч Менскага ваяводзтва, які ўпамінаецца ў 1787 годзе

Монтвілы (Montwiło) — прыгонныя з ваколіцаў Старых Трокаў, якія ўпамінаюцца ў XIX стагодзьдзі.

Монтвілы (Montwił) гербу Ляліва — літоўскі шляхецкі род.

Монтвілы-Эйтміновічы — літоўскі шляхецкі род.

Монтвіль або Монтвіл (Montwil, Montwill) — прозьвішча, зафіксаванае ў XIX стагодзьдзі ў ваколіцах Сувалкаў.

У XVI ст. у Жамойцкім старостве існаваў маёнтак Мантвілавічы (*Монтвиловичи*), у 1690 годзе — мясцовасьць Мондвілавічы.

На гістарычнай Браслаўшчыне існуе вёска Мунцьвілова. Назву Мантвілішкі маюць вёскі на гістарычных Лідчыне і Троччыне.

## Глядзіце таксама
* Мунд
* Віла

## Крыніцы

## Літаратура
* 

Катэгорыя:Мужчынскія імёны